Ńdɔ fɔ́ɔ́ ólún Ńtondobə́ ó ngábad káb á nyɔ̄l bɔ́n bə́ Ísraɛ̂l, a sógolo bɔ̄ Dávid á nyɔ́l; nyé nâ: “Kələ́ láŋ Ísraɛ̂l ai Yúda.” 2Dávid nyé ai Yoab yǎ a ngábə́ ǹkúkúmá bəzimbi woé naa: “Kələ́ wawulu á mə̄ndá mə́ Ísraɛ̂l mə́sə, a tádígi á Dan a kələ kwí á Bêr Shéva, kələ́ waláŋ bod mə́ yəm é táŋ bə́ nə́.” 3Yoab nyé ai ǹkúkúmá naa: “Ǹtondôbə, Zambá woe a bulúgū kig fɔ́ɔ́ tâŋ bod bóe biyɔŋ ǹtɛd aná, á mís mə́ māńtí ǹkúkúmá ! Dzé á fɔ̄ɔ̄ māńtí ǹkúkúmá ā yi dzǎm tē ábēn ?” 4Nâ, ńdɔ abéndé ńkúkúmá á ngádɔ ábə Yoab bân miǹkúkúmá miǹkundǎ bəzimbi, ńdɔ Yoab bân miǹkúkúmá miǹkundǎ bəzimbi bə́ ngákódō ábə ǹkúkúmá nâ bâkə bálāŋ áyɔŋ Ísraɛ̂l. 5Á daŋ bə́ ngádaŋ Yórdan, bə́ kə́ suan Âroer, á dzāl yā á nə́ á zāŋ m̀bígílí yā Gad. 6Bə́ kə́ lod á Galaad, ai á ńnǎm Hodshi. Bə́ kə suan á Dan Yaân, bə́ kódó vālá, bə́ yálá ḿfág yǎ Sidon. 7Ńdɔ̄ bə́ ngálod á mgbág ǹgungúl tísɔ̌n yā Tyr, ai á māl Bəhivít ai Bəkananéan mə́sə, bə́ kə́ suan á Négev yǎ Yúda, á Bêr Shéva. 8Á wulu bə́ ngáman wulu ńnam ósə, bə́ dúgán á Yērúzalɛm á mvús ngɔn ebǔl ai məlú mə̄wóm mə́bɛ̄. 9Ńdɔ Yoab á ngázu ai ǹkúkúmá tâŋ bod bə́sə̄ yā ńnam: á Ísraɛ̂l bəbǐ məfa bítá bod tóyína miǹtɛd mwom, á Yúda tóyína míńtɛd mítán. 10Ǹnyie anə́ Dávid a ngáman bɔ̌ é zitɔ́g bod nyí, ǹnə́m ó ngakud nyé âbum, nyé ai Ǹtondôbə nâ: “Mə̌ bɔ yǎ ḿbə̂ ǹsə́m. Ńdɔ̄ hḿ ábōg dī, ǎ Ńtondôbə, dzǔ tə́ étúgā dzóe evǔs dzíé; amú mə̌ bɔ̄ ákūd. ” 11Ǹnyie anə́ Dávid a ngákódō á sí kíkídígi, ńdɔ Ǹtondôbə a ngálóm nyē ḿbándá nyū ai profɛ́d Gad, mod mvigí Dāvid nâ: